กฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัดพ.ศ. ๒๕๔๔[๑] อาศัยอำนาจตามความในมาตรา ๔ มาตรา ๕ มาตรา ๑๗วรรคหนึ่งและวรรคสอง มาตรา ๒๑ มาตรา ๔๑ วรรคสอง มาตรา ๔๓ วรรคสอง และมาตรา ๕๐วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ ๑ผู้ใดจะประกอบธุรกิจในการผลิต นำเข้า ขาย ซ่อม เครื่องชั่งตวงวัดหรือให้บริการชั่งสินค้าของผู้อื่นเพื่อประโยชน์ในการซื้อขายหรือแลกเปลี่ยนสินค้าต้องแจ้งต่อพนักงานเจ้าหน้าที่ และต้องปฏิบัติตามหลักเกณฑ์ดังต่อไปนี้(๑) ต้องมีภูมิลำเนาหรือถิ่นที่อยู่ในราชอาณาจักรไทยและในกรณีที่เป็นนิติบุคคลต้องจดทะเบียนหรือจัดตั้งขึ้นตามกฎหมายไทยและมีสำนักงานอยู่ในราชอาณาจักรไทย(๒) ต้องมีกรรมสิทธิ์หรือมีสิทธิที่จะใช้ประโยชน์ในสถานที่ที่ใช้ในการประกอบธุรกิจซึ่งมีสภาพมั่นคง แข็งแรง ปลอดภัย และมีพื้นที่ใช้สอยเหมาะสมที่จะใช้ประกอบธุรกิจนั้น(๓)ในกรณีที่จะประกอบธุรกิจในการผลิตหรือซ่อมเครื่องชั่งตวงวัด ต้องมีแบบมาตราและเครื่องมือเครื่องใช้ตามที่สำนักงานกลางกำหนดการประกอบธุรกิจให้บริการชั่งสินค้าของผู้อื่นเพื่อประโยชน์ในการซื้อขายหรือแลกเปลี่ยนสินค้าที่จะต้องแจ้งต่อพนักงานเจ้าหน้าที่ตามวรรคหนึ่งนั้นจะต้องเป็นการใช้เครื่องชั่งที่ติดตั้งอยู่กับที่ และมีพิกัดกำลังตั้งแต่ ๒๐เมตริกตันขึ้นไปข้อ ๒ผู้จะประกอบธุรกิจตามข้อ ๑ ให้แจ้งต่อพนักงานเจ้าหน้าที่ ณ สำนักงานกลางหรือสำนักงานสาขาที่มีเขตอำนาจในจังหวัดที่สถานที่ประกอบธุรกิจตั้งอยู่ ตามแบบ ชว.๐๐๑ ท้ายกฎกระทรวงนี้ พร้อมด้วยหลักฐานที่ระบุไว้ในแบบ ชว. ๐๐๑ข้อ ๓หนังสือรับรองการประกอบธุรกิจในการผลิต นำเข้า ขาย ซ่อม เครื่องชั่งตวงวัดหรือการให้บริการชั่ง ให้ใช้แบบ ชว.๑๐๑ ท้ายกฎกระทรวงนี้ข้อ ๔ ผู้ผลิตหรือผู้ซ่อมเครื่องชั่งตวงวัดผู้ใดประสงค์จะขออนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อมให้ยื่นคำขอพร้อมด้วยหลักฐานตามที่ระบุไว้ในแบบ ชว.๐๐๒ท้ายกฎกระทรวงนี้ต่ออธิบดีหรือผู้ซึ่งอธิบดีมอบหมายข้อ ๕การขออนุญาตเป็นผู้ตรวจสอบและให้คำรับรองเครื่องชั่งตวงวัดตามข้อ ๔ ผู้ขออนุญาตต้องปฏิบัติตามหลักเกณฑ์ดังต่อไปนี้(๑) จัดให้มีแบบมาตราชั่งตวงวัดไว้สำหรับใช้ตรวจสอบความเที่ยงของเครื่องชั่งตวงวัดตามที่สำนักงานกลางกำหนด(๒)จัดหาหรือสร้างห้องปฏิบัติการหรือสถานที่พร้อมอุปกรณ์ที่จำเป็นไว้สำหรับใช้ตรวจสอบและให้คำรับรองเครื่องชั่งตวงวัดตามที่สำนักงานกลางกำหนด(๓) มีบุคลากรซึ่งมีความรู้ความสามารถในงานชั่งตวงวัดซึ่งได้รับหนังสือรับรองการผ่านการฝึกอบรมด้านชั่งตวงวัดจากหน่วยงานที่อธิบดีกำหนดข้อ ๖ การอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองเครื่องชั่งตวงวัดให้ระบุประเภทและชนิดของเครื่องชั่งเครื่องตวง และเครื่องวัดไว้ในใบอนุญาตด้วยใบอนุญาตให้เป็นผู้ตรวจสอบและให้คำรับรองเครื่องชั่งตวงวัดให้ใช้แบบชว. ๑๐๒ ท้ายกฎกระทรวงนี้ข้อ ๗ ผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดต้องรายงานผลการปฏิบัติงานของตนต่อสำนักงานกลางหรือสำนักงานสาขาตามระเบียบที่สำนักงานกลางกำหนดข้อ ๘ผู้ได้รับใบอนุญาตให้เป็นผู้ตรวจสอบและให้คำรับรองเครื่องชั่งตวงวัดผู้ใดประสงค์จะขอต่ออายุใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ ชว.๐๐๒ ท้ายกฎกระทรวงนี้ต่ออธิบดีหรือผู้ซึ่งอธิบดีมอบหมายภายในสามสิบวันก่อนวันที่ใบอนุญาตสิ้นอายุการพิจารณาต่ออายุใบอนุญาตตามวรรคหนึ่งอธิบดีหรือผู้ซึ่งอธิบดีมอบหมายอาจสั่งให้ผู้ขอต่ออายุใบอนุญาตแก้ไขเพิ่มเติมหรือปรับปรุงห้องปฏิบัติการตรวจสอบเครื่องชั่งตวงวัดและอุปกรณ์ที่จำเป็นไว้ใช้สำหรับการตรวจสอบและให้คำรับรองเครื่องชั่งตวงวัดได้ตามที่เห็นสมควรการอนุญาตให้ต่ออายุใบอนุญาตตามวรรคหนึ่งเมื่ออธิบดีหรือผู้ซึ่งอธิบดีมอบหมายพิจารณาว่าการขอต่ออายุใบอนุญาตถูกต้อง ให้ออกใบอนุญาตตามแบบชว.๑๐๒ ท้ายกฎกระทรวงนี้ ให้ใหม่โดยระบุข้อความการต่ออายุและระยะเวลาการต่ออายุไว้ท้ายใบอนุญาตด้วยข้อ ๙ให้กำหนดเวลาในการพิจารณาคำขออนุญาตตามข้อ ๔ และคำขอต่ออายุใบอนุญาตตามข้อ๘ ดังนี้(๑) ให้พนักงานเจ้าหน้าที่พิจารณาคำขอให้แล้วเสร็จภายในสิบวันทำการนับแต่วันที่ได้รับคำขอถูกต้องและครบถ้วนในกรณีที่ปรากฏว่าคำขอไม่ถูกต้องและครบถ้วนให้พนักงานเจ้าหน้าที่แจ้งให้ผู้ขอรับใบอนุญาตหรือผู้ขอต่ออายุใบอนุญาตแก้ไขให้ถูกต้องภายในสามสิบวันนับแต่วันที่ได้รับแจ้งถ้าผู้ขอรับใบอนุญาตหรือผู้ขอต่ออายุใบอนุญาตไม่แก้ไขภายในกำหนดเวลาดังกล่าวให้ถือว่าการยื่นคำขอนั้นเป็นอันสิ้นผล(๒)ให้อธิบดีหรือผู้ซึ่งอธิบดีมอบหมายออกใบอนุญาตเป็นผู้ตรวจสอบและให้คำรับรองเครื่องชั่งตวงวัดภายในเจ็ดวันทำการนับแต่วันที่ได้รับเรื่องจากพนักงานเจ้าหน้าที่ตาม(๑)ข้อ ๑๐การขอรับใบแทนใบอนุญาตให้ผู้รับอนุญาตยื่นคำขอตามแบบ ชว.๐๐๒ ท้ายกฎกระทรวงนี้โดยมีคำว่า ใบแทน กำกับไว้ที่ด้านหน้า ต่อพนักงานเจ้าหน้าที่ใบแทนใบอนุญาตตามวรรคหนึ่ง ให้ใช้แบบ ชว.๑๐๒ท้ายกฎกระทรวงนี้ โดยมีคำว่า ใบแทน กำกับไว้ที่ด้านหน้าให้ไว้ ณ วันที่ ๑๖ กุมภาพันธ์ พ.ศ. ๒๕๔๔ศุภชัยพานิชภักดิ์รัฐมนตรีว่าการกระทรวงพาณิชย์[เอกสารแนบท้าย]๑.แบบแจ้งการประกอบธุรกิจในการผลิต นำเข้า ขาย ซ่อม เครื่องชั่งตวงวัด หรือให้บริการชั่งตามพระราชบัญญัติมาตราชั่งตวงวัด พ.ศ. ๒๕๔๒ (แบบ ชว.๐๐๑)๒.กรมทะเบียนการค้า หนังสือรับรองการประกอบธุรกิจ (แบบ ชว ๑๐๑)๓.แบบคำขอเป็นผู้ตรวจสอบและให้คำรับรองเครื่องชั่งตวงวัด ตามพระราชบัญญัติมาตราชั่งวัดตวง พ.ศ. ๒๕๔๒ (แบบ ชว. ๐๐๒)๔.กรมทะเบียนการค้า ใบอนุญาตเป็นผู้ตรวจสอบและให้คำรับรองเครื่องชั่งตวงวัด (แบบ ชว.๑๐๒)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๔ มาตรา ๑๗ วรรคหนึ่งและวรรคสอง มาตรา ๒๑ มาตรา ๔๑ วรรคสอง มาตรา ๔๓วรรคสอง และมาตรา ๕๐ วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒กำหนดให้ลักษณะการประกอบธุรกิจในการผลิต นำเข้า ขาย ซ่อม เครื่องชั่งตวงวัด หรือการให้บริการชั่งหลักเกณฑ์แบบแจ้ง แบบหนังสือรับรองการประกอบธุรกิจสำหรับผู้ประกอบธุรกิจในการผลิต นำเข้าขาย ซ่อม เครื่องชั่งตวงวัด หรือให้บริการชั่ง หลักเกณฑ์ วิธีการและเงื่อนไขในการขอต่ออายุใบอนุญาตและการอนุญาตการขอรับใบแทนและการออกใบแทน ให้ผู้ผลิตหรือผู้ซ่อมเครื่องชั่งตวงวัดเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อมต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้วิภา/ปรับปรุง๓๐ กรกฎาคม ๒๕๖๓ภิรมย์พร/ตรวจ๓๑ กรกฎาคม ๒๕๖๓[๑] ราชกิจจานุเบกษาเล่ม ๑๑๘/ตอนที่ ๑๒ ก/หน้า ๑๒/๑๗ กุมภาพันธ์ ๒๕๔๔